FI Euroopan unionin virallinen lehti CE 84/921

(2004/C 84 E/1018)

KIRJALLINEN KYSYMYS E-0951/04

esittäjä(t): Angelika Niebler (PPE-DE) komissiolle

(29. maaliskuuta 2004)

Aihe: Euroopan unionin sähkö- ja kaasumarkkinoiden toteuttamista koskevat tulkintaohjeet

Komission energian ja liikenteen pääosasto julkaisi 22. tammikuuta 2004 Internetissä useaan kertaan uudelleen laaditut tulkintaohjeet sähkö- ja kaasumarkkinoiden toteuttamiseksi Euroopan unionissa. Niissä esitetään, kuinka jäsenvaltioiden on pantava täytäntöön direktiivit 2003/54/EY (1) ja 2003/55/EY (2). Ohjeissa on erittäin yksityiskohtaisia ja kauaskantoisia tehtäviä, jotka menevät direktiivin tekstiä pidemmälle. Esimerkiksi kansallisten sääntelyviranomaisten rooli ja toiminta määritellään tarkasti ja siten rajoitetaan alunperin tarkoitettua harkinnan mahdollisuutta. On vaarana, että tulkintaohjeet heikentävät loppujen lopuksi oikeusvarmuutta ja että niillä on vaikutuksia, joita lainsäädäntöprosessiin osallistuneet elimet eivät ole tarkoittaneet.

1. Millainen rooli tulkintaohjeilla pitäisi komission mielestä olla täytäntöönpanoprosessissa?

2. Onko komissio yhtä mieltä siitä, että on mahdollista, että ohjeilla voi itse asiassa olla sitova vaikutus?

3. Kuinka komission mielestä tulkintaohjeiden avulla voidaan antaa jäsenvaltioille tarvittava toimintavapaus näiden direktiivien täytäntöönpanon yhteydessä?

4. Voidaanko komission mielestä sulkea pois se mahdollisuus, että tulkintaohjeita käytetään mittareina tarkasteltaessa kansallisia täytäntöönpanotoimia tai että niille annetaan tietty rooli mahdollisten yhteisöjen tuomioistuimessa selviteltävien riitojen yhteydessä?

5. Esitetäänkö ohjeissa vain energian ja liikenteen pääosaston näkemyksiä vai onko komissio kokonaisuudessaan yhtä mieltä ohjeista ja niiden sisällöstä?

6. Edellä mainitut direktiivit ovat syntyneet yhteisen lainsäädäntäprosessin tuloksena. Olisiko tulkintaohjeista näin ollen pitänyt sopia lainsäädäntäprosessiin osallistuneiden elinten kanssa?

Loyola de Palacion komission puolesta antama vastaus

(30. huhtikuuta 2004)

Sähkön ja kaasun sisämarkkinoita koskevista yhteisistä säännöistä 26 päivänä kesäkuuta 2003 annetuissa parlamentin ja neuvoston direktiiveissä 2003/54/EY (3) ja 2003/55/EY (3) määritellään markkinoiden toteuttamisen yleiset puitteet. Direktiivien saaattamista osaksi kansallista lainsäädäntöä koskevien tulkintaohjeiden tarkoituksena on selventää ja tarkentaa joitakin direktiivien artikloja jotta jäsenvaltioita voitaisiin avustaa direktiivien saattamisessa osaksi kansallista lainsäädäntöä sekä saada ne kiinnittämään huomionsa tiettyihin kohtiin.

Tulkintaohjeet eivät sido komissiota, mikä mainitaan asiakirjan otsikossa Internet-sivulla. Tulkintaohjeissa annetaan ohjeita ja usein useita vaihtoehtoja, mikä jättää jäsenvaltioille liikkumavaraa, varsinkin kun tulkintaohjeet eivät ole sitovia.

Komissio analysoi direktiivien täytäntöönpanon tehokkuutta arviointiperusteiden perusteella. Arviointiperusteet mainitaan komission selittävissä muistioissa. Kuten aiemmin on mainittu, huomautukset eivät vaikuta komission tai yhteisöjen tuomioistuimen lopulliseen kantaan. Tulkintaohjeet heijastavat komission energian ja liikenteen pääosaston mielipidettä. Asiassa on myös kuultu useita pääosastoja ja niiden mielipiteet on otettu huomioon.

Tulkintaohje-ehdotukset on toimitettu jäsenvaltioiden ja assosioituneiden maiden ympäristöhallinnoille tarkastelua varten. Kyseiset ympäristöhallinnot ovat voineet esittää havaintojaan kahdessa kokouksessa, jotka järjestettiin näiden ohjeiden tutkimista varten. Havaintoja on voitu esittää myös kirjallisesti. Tämän jälkeen kokouksia on järjestetty myös teollisuudelle, jotta se voisi esittää havaintojaan. Energian ja liikenteen pääosasto on ottanut huomioon suurimman osan noiden kahden kokouksen aikana esitetyistä kommenteista. Tässä yhteydessä Eurelectric on kiittänyt kirjallisesti energian ja liikenteen pääosastoa 5. helmikuuta 2004 siitä, että se on ottanut huomioon teollisuuden havainnot asiasta.

(1) EUVL L 176, 15.7.2003, s. 37.

(2) EUVL L 176, 15.7.2003, s. 57.

(3) EUVL L 176, 15.7.2003.